УДК.911.3 : 338.48 (497.774}

908 {497.774 )

Никола В. ДИМИТРОВ*[[1]](#footnote-2)*

**СЕЛО ЦАПАРИ – НОВА РУРАЛНА ТУРИСТИЧКА ПОНУДА НА ОПШТИНА БИТОЛА**

**Вовед**

 Село Цапари изобилува со природни и антропогени туристички ресурси, за кои, пошироката јавност воопшто, или многу малку е запозната. Се надеваме, дека, презентираните природни и антропогени вредности со кои располага населбата и селскиот атар, ќе бидат повод за да ги иницира субјектите на општествената заедница да спроведат адекватна профитабилна политика.

Општина Битола, доколку сака, стопански да го развива руралниот простор, ќе мора да продуцира активности за формирање и на село Цапари како атрактивна рурална туристичка понуда.

Во Цапари, каде покрај земјоделието, текстилниот погон, и туризмот може да се развива како алтернативна стопанска активност. За развој на алтернативниот туризам населбата има можности да ангажира значителен дел од населението. На овој начин се создаваат услови Цапари економски и популациски да се ревиталицзира. Да се надеваме дека оваа иницијатива ќе биде повод за реализација на успешна приказна на нова рурална туристичка дестинација.

**Abstract**

**CAPARI VILLAGE – NEW RURAL TOURISM OFFER THE MUNICIPALITY OF BITOLA**

Village Capari abounds with natural and anthropogenic tourist resources, which the public generally, or very little has been met. Hopefully, that presented natural and anthropogenic values available to the settlement and village ареа, will be the occasion to initiate the subjects of the community to implement adequate policies profitable.

Municipality of Bitola, if you wish to economically develop rural areas, will have to produce for the formation and activities of village Capari as an attractive rural tourism offer.

In Capari where besides agriculture, textile plant, and tourism can be developed as an alternative economic activity. For the development of alternative tourism district has opportunities to engage a significant proportion of the population. In this way, the conditions Capari economic and population to revitalization. Let's hope that this initiative will be the occasion to deliver a successful story of a new rural tourism destination.

**Општи карактеристики**

Н

а само петнаесеттина километри северозападно од Битола и под врвот Пелистер, од три страни опкружено со борова шума, на 1005 м.н.в., сместено е планинското село Цапари. Атарот на селото има планински карактер и зафаќа простор од 33.6 км². На него преов­ладуваат шумите на површина од 1.612,1 ха, потоа следи обработливото земјиште со 892,5 ха и на пасиштата со 669,3 ха. Селото има мешовита земјоделска функција. Атарот му се граничи: од исток со с. Ротино, од запад со атарот на с. Кажани и Маловиште, од север со атарите на с. Рамна и с. Доленци.

Цапари е населба која има богата историја, разновиден потенцијал на ресурси, голема дијаспора, вредни и креативни жители, кои досега воопшто не се туристички валоризирани.

Се надеваме, дека, преку овој ракопис во кој ги наведуваме најважните елементи, фактори и мотиви, ќе иницираме размислување за појава на нова потпелистерска рурална туристичка понуда на Општина Битола.

 **Посебни карактеристики**

 Посебните карактеристични маркери на селото и нејзиното опкружување кои можат да се валоризираат како туристичка понуда ќе се обидеме да ги презентираме во форма на табеларно-текстуален преглед.

**Преглед**

**на елементи, фактори и мотиви погодни за развој на туризам во Цапари**

|  |
| --- |
| **Природни елементи, фактори и мотиви** |
| **рб** | **Локалитет** | **Опис** |
| 1. | **Планина и врв Пелистер 2601 m.** | Искачивање од Село Цапари до врвот Пелистер е можно во три варијанти (1. Цапари 1005 м. - Цапарска Река - Ловечка куќа 1960 м. – Широка – Пелистер 2601 м.; 2. Цапари 1005 м. - Манастирска Река - Козји Камен 2180 м. – Широка – Пелистер 2601 м.; 3. Цапари 1005 м. – Пресека (Цапарски преслап) 1590 м. – Кунина Стена 1850 м. – Болници или Вирои 2220 м. – Пелистер 2601 м, просечното време на споменатите маршрути изнесува 5-6 часа.). Наведените маршрути во поголемиот дел од дистанцата се маркирани, но на моменти треба да се внимава бидејќи маркацијата е слаба. Патеките поминуваат низ шумски комплекси, како и до делови со папрат и планинска вегетација, од каде се откриваат одлични погледи кон околниот и подалечниот простор. Врвот Пелистер 2601 м. има одличен дијапазон на видокруг. Поглед кон сите околни врвови на планината Баба, Цапарско поле, како и кон Пелагониската и Преспанската Котлина, потоа поглед кон планините Бигла, Илинска, Плакенска, Галичица, Ниџе, како и кон највисоките врвови на Бистра, Шар Планина, Јакупица, Томори (во Албанија, оддалечен над 60 км воздушна линија), а во одредени услови и поглед кон Егејско Море (оддаленено над 130 км воздушна линија), потоа кон Пирин (200 км оддалеченост) и Рила (230 км. и двата во Бугарија).  |
| 2. | **Познати месности**  | Св. Петка (1100м.), Кале (1615м.), Леска, Чаула 1678 м., Кунина Стена (1850м.), Широка, Козји Камен (2135 м., 2180м) и др.  |
| 3. | **Цапарска Река** | Извира на кота 2185 м. Влив 740 м. Должина 13.8 км, Висинска разлика 1445 м., просечен пад 104.7 ‰. Десна притока на Шемница. Шемница десна на Црна Река. |
| 4. | **Манастирска Река** | Извира на 1700 м., влив 905 м. должина 6 км. Висинска разлика од 795 м. |
| 5. | **Извори и чешми** | Котарска чешма – 1880 м., 1.5л/сек., 7ºС, пукнатински извор (геолошка условеност), пристапност – пешки, пошуменост, РН 6.5, вкупна тврдост ДН 3 Костов клајнец, и уште десетина чешми и над 20 извори. |
| 6. | **Камени фигури** | Во просторот на Кунина Стена и Козји Камен се забележуваат интересни камени фигури. |
| 7. | **Водопади и вирови** | По течението на Цапарска Манистирска Река се среќаваат мали водопади, каскади и вирови. Голем вир на Цапарска Река, оддале-чен над 1 км над селото. Димензии 20 метри должина, 10 широчина и 1.5 длабочина.  |
| 8. | **Флора и фауна** | Атарот е богат со шума, букова, борова – моликова, планинска вегетација, ливади и сл. Од фауна, мечки, зајаци, лисици, куни, птици итн. Можности за одгледување на градинарски културни – компири, грав, ореви, јаболка, шумски плодови, костени, како и за пчеларење, одгледување кози, овци, говеда, коњи, магариња и др. |
| **Антропогени елементи, фактори и мотиви** |
| **рб** | **Објекти** | **Опис** |
| 1. | **Население**  | Бројот на жители низ историјата се движел од 191 жител во 1519 година, преку 1809 жители во 1953 г. до 493 жители во 2002 година. Во период од 1996-2004 година селото било седиште на Општина Цапари. |
| 2.  | **Архитектура** | Селото има над 200 куќи. Повеќето куќи се изградени пред 50 до 80 години, а има и куќи стари и до 100 години. Градбата на постари-те куќи е од камен, поплочени со плочи и герамиди. По течението на Цапарска Река се среќават воденици, а во селските дворови и надвор од нив се среќаваат плевни, фурни, трла и други придружни објекти. Секако во селото има и нови куќи кои можат да примат одреден број на гости. |
| 3.  | **Цркви** | 5 цркви: Во рамките на Соборниот Храм “Свети Велико Маченик Герогиј” спаѓаат и: Манастир Св. Преп. Параскева – Петка, Параклис Св. Мач. Петка, Параклис Св. Атанасие Велики, Храм Вознесение Христово (Св.Спас) и Параклис Св. Вмч. Георгиј, и параклис Св. Петар и Павле.  |
| 4. | **Манастири** | Манастир Св. Преп. Параскева–Петка (1724 г.), Параклис Св. Мач. Петка. Манастирските конаци можат да примат и до 50-тина гости. |
| 5. | **Народна традиција и обичаи**  | Божик, Коледе, Василица - Цапарски карневал под маски или „Василичари“. Водици, Велигден Ѓурѓовден, Илинден и др. Етнографска и фолкоорна ризница на орудија, носии, игри, песни, обичаи, традиционални гастрономски јадења и сл.  |
| 6. | **Верски празнувања** | Св. Петка, Ѓурѓовден, Св. Атанасиј и други |
| 7. | **Спомен обележја** | Меморијален парк - Споменик на илинденското востание, првата и втората светска војна. Споменик на загинати бугарски војнци од Првата светска војна. Пожелно е изградба или поставувањ на обележје за печалбарстовото, коледарите, василичарите и сл. |
| 8. | **Планинска куќа** | Извидничка куќа на околу 1100 м.н.в. изградена од дрво и од страна на учениците и наставниците во 1978 г.  |
| 9. | **Училиште** | Работи подрачно осумгодишно училиште со над 60-тина ученици. Подрачното училиште е работна единица на ОУ „Елпида Караманди“ – Битола. До 2005 години работеше самостојно основно училиште ЦОУ „Трајан Белев“ – Цапари, а од 1944 до 1977 год. училиштето го носело името ОУ „Кирил и Методиј“ – Цапари. |
| 10. | **Дом на култура** | Домот е запоставен и недоволно се користи. |
| 11. | **Музејски поставки** | Во повеќе куќи се среќаваат разни колекци-онерски збирки. Најпозната е збирката на препараторот Ристо Веловски, кој има препарирано 50-тина диви животни и птици.  |
| 12. | **Културни и спортски и други манифестации** | Цапарски карневал под маски или „Василичари“. Одбележување на повеќе верски празници: Св.Петка, Св.Атанасиј, Св.Богојавление-Водици и сл. Спортски фудбалски и други натпревари. Во селото има повеќе регистрирани ловџии. До пред 22 години се одржуваа извиднички средби и натпревари. Во селото активно работело Културно- спортско друштво и извиднички одред „Пелистерски очи“ формиран во 1974 год. Се одржувале разни културни и спортски манифестации. |
| 13. | **Стопански објекти** | Текстилен фабрички погон, неколку фарми на кози, овци и говеда, рибник, амбуланта, пошта, дом на културата, 4 продавници, фурна и ресторан. |
| **Комуникативни елементи, фактори и мотиви** |
| рб | **Објекти** | Опис |
| 1. | **Сообраќајна поврзаност Приклуок на магистрален пат Е65 или М5** | Сообраќајно населбата е поврзана со магистралниот пат Е65 односно М5, Битола – Охрид, со два асфалтни приклучоци и тоа, еден од страна на Битола во должина од 4 км, и еден приклучок од страна на Ресен, кој поминува низ селото Кажани, во должина од 4,5 км. Додека пак поврзаноста на Цапари со поранешниот, денес алтернативен регионален пат Битола – Ресен, е во должина од 1,6 км. Овој заобиколен пат кој ги поврзува речиси сите села на Цапарско Поле од месното население именуван е како кружен пат.  |
| 2. | **Други комуникациски потреби** | Можности за изградба на пократок сообраќаен приклучок кон с.Кажани во должина од 2.5 км. Потоа жичарница кон Широка, како и повеќе ски лифтови. Маркирање на сите атрактивни патеки, сигналистика, градба на Видиковци, места за одмор и рекреација.Фудбалското игралиште да се реновира, да се изгради терени за голф, јавање на коњи и сл. |
| **Рецептивни елементи, фактори и мотиви** |
| **рб** | **Објекти** | **Опис** |
| 1. | **Куќи за прием на гости** | Објективно земено во селото можат да се адаптираат над 20-30 куќи за прием на гости. Оптималниот број на сместувачки капаци-тети би бил над 100 гости. Пријатната клима дава можности селото да се користи и како воздуѓна бања. |
| 2. | **Манастирски конак** | Можност за прием и до 50-тина гости |
| 3. | **Училиште** | Основното училиште го користи само приземниот дел, односно помалку од половина капацитет. Адаптација на горниот спрат од училиштето, во соби за спиење. Можност за прием на околу 50-тина гости.Препораката е тоа да бидат ученици кои би реализирале и настава во природа.  |
| 4. | **Ресторански објекти** | Денес во селото има 3 продавници, 2 кафеани од која едата е поголема со капацитет 40 до 50 гости.  |
| 5. | **Други објекти**  | Адаптација на Домот на култура, во објект за забава и разонода, диско, видео и интернет клуб и сл. Изработка на сувенири, и други производи |

 За да се реализира наведеното, како прво, општинската самоуправа, центарот за развој на туризмот, локалното население и други домашни и странски субјекти активно да се вклучат во изработка на план и имплементација на проект. Втора работа би била практицирање на обуки на локалното население, ревитализација, адаптација и изградба на рецептивни објекти за туристичка понуда, маркација, сигнализација, сигналистика на објекти, патеки, видиковци, едукативни катчиња и сл. Сето тоа би се одвивало и преку давање на месното население на одредени поволности, стимулации и други бенефиции за градба и отварање на разни бизниси за развој на алтернативниот туризам.

**Користена литература и други извори**

1. Никола В. Димитров, Ѓорѓи Димитровски (1995), Педесет години настава на македонски јазик во Цапари и Цапарско – монографска книга, ДНУБ, Битола
2. Никола В. Димитров (2001) Цапарски карневал под маски, ДНУБ, Прилози бр.60-61, Битола
3. Никола В. Димитров (2001), Можности за развој на повеќе видови туризам во планинските села на Пелистер и Баба Планина, Зборник на трудови од Научниот собид „Пелистер и можностите за развој на туризмот и еколошка заштита на потпелистерските села“, ДНУБ, Научна Мисла IV, Битола
4. Никола В. Димитров (2001), Демографските ресурси на планинските села на Пелистер и Баба Планина во функција на туристичкото стопанство, Зборник на трудови од Научниот собид „Пелистер и можностите за развој на туризмот и еколошка заштита на потпелистерските села“, ДНУБ, Научна Мисла IV, Битола
5. Никола В. Димитров, Трајко Огненовски (2009), Битолски регион – население и населби, Општина Битола, Битола
6. Топографска карта 1:50000, Битола 781- 3, Војногеографски институт, Београд 1985 г.
7. Цапари и Цапарско – необјавени материјали од повеќе годишни истражувања на авторот
1. Доцент на Факултетот за туризам и бизнис логистика – Гевгелија, и на Факултетот за природни и технички науки, катедра Географија, Универзитет „Гоце Делчев“ – Штип. Доктор на географски науки. [↑](#footnote-ref-2)